CELEX: 32019D0252
Language: hu
Date: 2019-02-11 00:00:00
Title: A Bizottság (EU) 2019/252 végrehajtási határozata (2019. február 11.) a hasított sertések lengyelországi osztályozási módszerei engedélyezéséről szóló 2005/240/EK határozat módosításáról (az értesítés a C(2019) 811. számú dokumentummal történt)

13.2.2019   
               
               
                  HU
               
               
                  Az Európai Unió Hivatalos Lapja
               
               
                  L 42/29
               
            
         A BIZOTTSÁG (EU) 2019/252 VÉGREHAJTÁSI HATÁROZATA
         (2019. február 11.)
         a hasított sertések lengyelországi osztályozási módszerei engedélyezéséről szóló 2005/240/EK határozat módosításáról
         
            
               (az értesítés a C(2019) 811. számú dokumentummal történt)
            
         
         (Csak a lengyel nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 20. cikke p) és t) pontjára,
         mivel:
         
                     (1)
                  
                  
                     Az 1308/2013/EU rendelet IV. melléklete B.IV. szakaszának 1. pontja értelmében a sertések hasított testének osztályozása céljából a színhústartalmat a Bizottság által engedélyezett osztályozási módszerekkel kell megbecsülni, és kizárólag a sertés hasított testének egy vagy több anatómiai részén végzett fizikai méréseken alapuló, statisztikailag igazolt értékelési módszereket lehet engedélyezni. Az osztályozási módszerek engedélyezésének feltételéül kell szabni azt, hogy az értékelés statisztikai hibája egy megadott tűréshatáron belül maradjon. Ezt a tűréshatárt az (EU) 2017/1182 felhatalmazáson alapuló bizottsági rendelet (2) V. mellékletének A. része határozza meg.
                  
               
                     (2)
                  
                  
                     A 2005/240/EK bizottsági határozat (3) nyolc hasítottsertés-osztályozási módszer használatát engedélyezte Lengyelország számára. Az említett határozat felhatalmazta továbbá Lengyelországot arra, hogy engedélyezze a sertések hasított testének a háj, a vesék és/vagy a rekeszizom eltávolítása nélküli előkészítését.
                  
               
                     (3)
                  
                  
                     Lengyelország arra kérte a Bizottságot, hogy engedélyezze a hasított sertések osztályozására szolgáló három új módszernek a területén történő alkalmazását, és ennek érdekében az (EU) 2017/1182 felhatalmazáson alapuló rendelet 11. cikkének (3) bekezdésében előírt jegyzőkönyvben bemutatta bontásos vizsgálatok részletes leírását, ismertetve a szóban forgó módszerek alapjául szolgáló elveket, a bontásos vizsgálatok eredményeit és a színhús százalékos arányának becslésére szolgáló egyenleteket.
                  
               
                     (4)
                  
                  
                     A kérelem vizsgálatának eredményeként megállapítást nyert, hogy a három új osztályozási módszer engedélyezésének feltételei teljesülnek. Következésképpen indokolt engedélyezni ezen osztályozási módszerek Lengyelországban való alkalmazását.
                  
               
                     (5)
                  
                  
                     Lengyelország azt is kérelmezte, hogy az 1308/2013/EU rendelet 20. cikke t) pontjának megfelelően engedélyezhesse a sertések hasított testének az említett rendelet IV. mellékletének B.III. szakaszában meghatározott szabványos előkészítési módtól eltérő formában történő előkészítését. A jelenlegi szokványos kereskedelmi gyakorlatoknak megfelelően a hasított sertéseket Lengyelországban a hájjal, a vesékkel és/vagy a rekeszizommal, a külső hallójárat nélkül készítik elő. Ezért a hasított testek mért súlya nem felel meg a szabványos előkészítés szerinti súlynak.
                  
               
                     (6)
                  
                  
                     A kérelem vizsgálata során megállapítást nyert, hogy a hasított sertések eltérő előkészítésének Lengyelországban történő engedélyezésére vonatkozó feltételek teljesülnek. Ezért indokolt felhatalmazni Lengyelországot arra, hogy engedélyezze a sertések hasított testének a hájjal, a vesékkel és/vagy a rekeszizommal együtt, a külső hallójárat nélkül történő előkészítését. A hasított testek mért súlyát ennek megfelelően hozzá kell igazítani a szabványos előkészítés szerinti súlyhoz.
                  
               
                     (7)
                  
                  
                     A 2005/240/EK határozatot ezért ennek megfelelően módosítani kell.
                  
               
                     (8)
                  
                  
                     A műszerek, illetve az osztályozási módszerek nem módosíthatók, kivéve, ha ezt a Bizottság végrehajtási határozat útján kifejezetten engedélyezi.
                  
               
                     (9)
                  
                  
                     Az e határozatban előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A HATÁROZATOT:
         
            1. cikk
            A 2005/240/EK határozat a következőképpen módosul:
            
                        1.
                     
                     
                        Az 1. cikk helyébe a következő szöveg lép:
                        
                           „1. cikk
                           A következő módszerek alkalmazása engedélyezett a hasított sertéseknek az 1308/2013/EU európai parlamenti és tanácsi rendelet (*1) IV. melléklete B.IV. szakaszának 1. pontja szerinti osztályozására Lengyelországban:
                           
                                       a)
                                    
                                    
                                       a »Capteur Gras/Maigre – Sydel (CGM)« elnevezésű műszer és a hozzá kapcsolódó becslési eljárások, amelyeket részletesebben a melléklet 1. része ismertet;
                                    
                                 
                                       b)
                                    
                                    
                                       az »Ultra FOM 300« elnevezésű műszer és a hozzá kapcsolódó becslési eljárások, amelyeket részletesebben a melléklet 2. része ismertet;
                                    
                                 
                                       c)
                                    
                                    
                                       a »Fully automatic ultrasonic carcass grading (Autofom)« elnevezésű műszer és a hozzá kapcsolódó becslési eljárások, amelyeket részletesebben a melléklet 3. része ismertet;
                                    
                                 
                                       d)
                                    
                                    
                                       az »IM-03« elnevezésű műszer és a hozzá kapcsolódó becslési eljárások, amelyeket részletesebben a melléklet 4. része ismertet;
                                    
                                 
                                       e)
                                    
                                    
                                       az »Autofom III« elnevezésű műszer és a hozzá kapcsolódó becslési eljárások, amelyeket részletesebben a melléklet 5. része ismertet;
                                    
                                 
                                       f)
                                    
                                    
                                       a »CSB Image-Meater (CSB)« elnevezésű műszer és a hozzá kapcsolódó becslési eljárások, amelyeket részletesebben a melléklet 6. része ismertet;
                                    
                                 
                                       g)
                                    
                                    
                                       a »Fat-O-Meater II (FOM II)« elnevezésű műszer és a hozzá kapcsolódó becslési eljárások, amelyeket részletesebben a melléklet 7. része ismertet;
                                    
                                 
                                       h)
                                    
                                    
                                       a »manuális módszer (ZP)« és a hozzá kapcsolódó becslési eljárások, amelyeket részletesebben a melléklet 8. része ismertet;
                                    
                                 
                                       i)
                                    
                                    
                                       a »gmSCAN« elnevezésű műszer és a hozzá kapcsolódó becslési eljárások, amelyeket részletesebben a melléklet 9. része ismertet;
                                    
                                 
                                       j)
                                    
                                    
                                       az »ESTIMEAT« elnevezésű műszer és a hozzá kapcsolódó becslési eljárások, amelyeket részletesebben a melléklet 10. része ismertet;
                                    
                                 
                                       k)
                                    
                                    
                                       a »MEAT3D« elnevezésű műszer és a hozzá kapcsolódó becslési eljárások, amelyeket részletesebben a melléklet 11. része ismertet.
                                    
                                 Az első bekezdés b) pontjában említett »Ultra FOM 300« elnevezésű műszer alkalmazása esetén a mérési eljárás lezárultát követően a hasított testen igazolhatónak kell lennie, hogy a műszer az F1 és az F2 mérési értéket a melléklet 2. részének 3. pontjában említett helyen mérte. Ezért a mérés helyét a mérési eljárás során megfelelően meg kell jelölni.
                           Az első bekezdés h) pontjában említett »manuális módszer ZP« elnevezésű módszer alkalmazása csak az óránként legfeljebb 40 sertés feldolgozására elegendő kapacitású vágósorral rendelkező vágóhidak esetében engedélyezett.
                        
                        
                           (*1)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.)”"
                        
                     
                  
                        2.
                     
                     
                        A 2. cikk helyébe a következő szöveg lép:
                        
                           „2. cikk
                           Az 1308/2013/EU rendelet IV. mellékletének B.III. szakaszában említett szabványos előkészítés ellenére a hájat, a veséket és a rekeszizmot nem kötelező eltávolítani a sertés hasított testéről a mérés és az osztályozás előtt, a külső hallójárat azonban eltávolítható. A sertések hasított testére vonatkozó árak összehasonlíthatóságának érdekében a mért meleg súlyt
                           
                                       a)
                                    
                                    
                                       csökkenteni kell:
                                       
                                                   1.
                                                
                                                
                                                   a rekeszizom tekintetében 0,23 %-kal;
                                                
                                             
                                                   2.
                                                
                                                
                                                   a háj és a vesék tekintetében:
                                                   
                                                               —
                                                            
                                                            
                                                               az S és az E osztályba sorolt hasított testek esetében 1,90 %-kal,
                                                            
                                                         
                                                               —
                                                            
                                                            
                                                               az U osztályba sorolt hasított testek esetében 2,11 %-kal,
                                                            
                                                         
                                                               —
                                                            
                                                            
                                                               az R osztályba sorolt hasított testek esetében 2,54 %-kal,
                                                            
                                                         
                                                               —
                                                            
                                                            
                                                               az O osztályba sorolt hasított testek esetében 3,12 %-kal,
                                                            
                                                         
                                                               —
                                                            
                                                            
                                                               a P osztályba sorolt hasított testek esetében 3,35 %-kal;
                                                            
                                                         
                                             
                                 
                                       b)
                                    
                                    
                                       hasított testenként 260 g-mal növelni kell mindkét külső hallójárat tekintetében.”
                                    
                                 
                     
                  
                        3.
                     
                     
                        A melléklet e határozat mellékletének megfelelően módosul.
                     
                  
         
            2. cikk
            Ennek a határozatnak a Lengyel Köztársaság a címzettje.
         
         
            Kelt Brüsszelben, 2019. február 11-én.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
         
            (2)  A Bizottság (EU) 2017/1182 felhatalmazáson alapuló rendelete (2017. április 20.) az 1308/2013/EU európai parlamenti és tanácsi rendeletnek a szarvasmarhák, a sertések és a juhok hasított testének uniós osztályozási rendszerei, valamint a hasított testek és az élő állatok bizonyos kategóriáira vonatkozó piaci árak bejelentése tekintetében történő kiegészítéséről(HL L 171., 2017.7.4., 74. o.).
         
            (3)  A Bizottság 2005/240/EK határozata (2005. március 11.) a hasított sertések lengyelországi osztályozási módszerei engedélyezéséről (HL L 74., 2005.3.19., 62. o.).
      
      
         
            MELLÉKLET
            A 2005/240/EK határozat melléklete a következő 9., 10. és 11. résszel egészül ki:
            
               „9. rész
               
               gmSCAN
               
                        
                           1.
                        
                        
                           Az e részben előírt szabályok akkor alkalmazandók, amikor a hasított sertések osztályozása a »gmSCAN« elnevezésű műszer használatával történik.
                        
                     
                        
                           2.
                        
                        
                           A gmSCAN mágneses indukciót alkalmaz a hasított test dielektromos jellemzőinek érintkezés nélküli megállapítására. A mérőrendszert számos, változó és alacsony intenzitású mágneses mezőt generáló adótekercs alkotja. A vevőtekercsek a mágneses térben a hasított test által keltett perturbáció révén létrejövő jelet a hasított test izom- és zsírszövetének dielektromos paramétereihez kapcsolódó, összetett elektromos jellé alakítják.
                        
                     
                        
                           3.
                        
                        
                           A hasított test színhústartalmát a következő képlet alapján kell kiszámítani:
                           
                                       Ŷ
                                    
                                    
                                       =
                                    
                                    
                                       44,589 – 0,190 × CW + 2 341,210 × (Q1/CW) – 936,097 × (Q2/CW) + 1 495,516 × (Q3/CW)
                                    
                                 ahol:
                           
                                       Ŷ
                                    
                                    
                                       =
                                    
                                    
                                       a hasított test becsült százalékos színhústartalma;
                                    
                                 
                                       CW
                                    
                                    
                                       =
                                    
                                    
                                       a hasított test meleg súlya (kilogrammban);
                                    
                                 
                                       Q1, Q2 és Q3
                                    
                                    
                                       =
                                    
                                    
                                       a sonka, a test középső része, illetve a lapocka területének mágneses indukciós reakciója (V).
                                    
                                 A képlet a 60–120 kg tömegű hasított testek esetében érvényes (meleg súly).
                        
                     
                  10. rész
               
               ESTIMEAT
               
                        
                           1.
                        
                        
                           Az e részben előírt szabályok akkor alkalmazandók, amikor a hasított sertések osztályozása az »ESTIMEAT« elnevezésű műszer használatával történik.
                        
                     
                        
                           2.
                        
                        
                           Az ESTIMEAT mélységi kamerát alkalmaz a hasított test háromdimenziós képének előállítására és a hasított test alakjára vonatkozó paraméterek megbecslésére. A műszer 130 keresztmetszeti képet készít, amelyek mindegyike tekintetében az alábbi paraméterek kerülnek meghatározásra a színhústartalom kiszámítása érdekében: a felület, a kerület és a konvexitás.
                        
                     
                        
                           3.
                        
                        
                           A hasított test színhústartalmát a következő képlet alapján kell kiszámítani:
                           
                                       Ŷ
                                    
                                    
                                       =
                                    
                                    
                                       38,39317497 + 508,24 × X1 – 148,557 × X2 – 3,63439 × X3 + 2,481331 × X4 + 8,353825 × X5 + 2,75896 × X6 + 268,8835 × X7
                                    
                                 ahol:
                           
                                       Ŷ
                                    
                                    
                                       =
                                    
                                    
                                       a hasított test becsült százalékos színhústartalma;
                                    
                                 
                                       X1
                                    
                                    
                                       =
                                    
                                    
                                       a keresztmetszet és az Rsf sugarú kör érintkezési pontjainak összesített hibája a P-66-os pontnál;
                                    
                                 
                                       X2
                                    
                                    
                                       =
                                    
                                    
                                       a hasított test külső konvexitása a sonka és a lapocka maximális konvexitása között a Z-80-as pontnál;
                                    
                                 
                                       X3
                                    
                                    
                                       =
                                    
                                    
                                       a keresztmetszet és az R sugarú kör érintkezési pontjainak összesített hibája a P-58-as pontnál/a keresztmetszet és az R sugarú kör érintkezési pontjainak összesített hibája a P-67-es pontnál;
                                    
                                 
                                       X4
                                    
                                    
                                       =
                                    
                                    
                                       a keresztmetszet és az Rsf sugarú kör érintkezési pontjainak összesített hibája a P-103-as pontnál/a keresztmetszet és az Rsf sugarú kör érintkezési pontjainak összesített hibája a P-111-es pontnál;
                                    
                                 
                                       X5
                                    
                                    
                                       =
                                    
                                    
                                       a keresztmetszet részleges mélysége a P-49-es pontnál a metszetszélesség 3/10-ében/a keresztmetszet részleges mélysége a P-49-es pontnál a metszetszélesség 5/10-ében;
                                    
                                 
                                       X6
                                    
                                    
                                       =
                                    
                                    
                                       a keresztmetszet maximális mélysége a P-18-as pontnál/a keresztmetszet maximális mélysége a P-49-es pontnál;
                                    
                                 
                                       X7
                                    
                                    
                                       =
                                    
                                    
                                       a keresztmetszet és az R sugarú kör érintkezési pontjainak részleges hibája a P-72-es pontnál a keresztmetszeti felület 4/10-ében.
                                    
                                 A képlet a 60–120 kg tömegű hasított testek esetében érvényes (meleg súly).
                        
                     
                  11. rész
               
               MEAT3D
               
                        
                           1.
                        
                        
                           Az e részben előírt szabályok akkor alkalmazandók, amikor a hasított sertések osztályozása a »MEAT3D« elnevezésű műszer használatával történik.
                        
                     
                        
                           2.
                        
                        
                           A MEAT3D szkennert alkalmaz a hasított test háromdimenziós képének előállítására és a hasított test alakjára vonatkozó paraméterek megbecslésére. A szkennelési folyamat során különleges keretet használnak a sertés hasított féltestének meghatározott helyzetben történő rögzítésére. A műszer 130 keresztmetszeti képet készít, amelyek mindegyike tekintetében az alábbi paraméterek kerülnek meghatározásra a színhústartalom kiszámítása érdekében: a felület, a kerület és a konvexitás.
                        
                     
                        
                           3.
                        
                        
                           A hasított test színhústartalmát a következő képlet alapján kell kiszámítani:
                           
                                       Ŷ
                                    
                                    
                                       =
                                    
                                    
                                       50,36925112 + 0,543385 × X1 – 9,06185 × X2 – 10,83 × X3 + 488,8033 × X4 – 2,56922 × X5 + 17,34226 × X6 – 2,00088 × X7
                                    
                                 ahol:
                           
                                       Ŷ
                                    
                                    
                                       =
                                    
                                    
                                       a hasított test becsült százalékos színhústartalma;
                                    
                                 
                                       X1
                                    
                                    
                                       =
                                    
                                    
                                       a keresztmetszet és az Rsf sugarú kör érintkezési pontjainak összesített hibája a P-49-es pontnál/a keresztmetszet és az Rsf sugarú kör érintkezési pontjainak összesített hibája a P-23-as pontnál;
                                    
                                 
                                       X2
                                    
                                    
                                       =
                                    
                                    
                                       a keresztmetszet és az R sugarú kör érintkezési pontjainak összesített hibája a P-79-es pontnál/a hasított test konvexitásainak maximális értéke a P-50–P-99-es pontoknál;
                                    
                                 
                                       X3
                                    
                                    
                                       =
                                    
                                    
                                       a keresztmetszet görbületének sugara a P-68-as pontnál/a keresztmetszet görbületének sugara a P-51-es pontnál;
                                    
                                 
                                       X4
                                    
                                    
                                       =
                                    
                                    
                                       a keresztmetszet és az R sugarú kör érintkezési pontjainak részleges hibája a P-70-es pontnál a keresztmetszeti felület 3/10-ében;
                                    
                                 
                                       X5
                                    
                                    
                                       =
                                    
                                    
                                       a keresztmetszet és az Rsf sugarú kör érintkezési pontjainak összesített hibája a P-55-ös pontnál/a keresztmetszet és az Rsf sugarú kör érintkezési pontjainak összesített hibája a P-71-es pontnál;
                                    
                                 
                                       X6
                                    
                                    
                                       =
                                    
                                    
                                       a keresztmetszet részleges mélysége a P-62-es pontnál a metszetszélesség 3/10-ében/a keresztmetszet részleges mélysége a P-62-es pontnál a metszetszélesség 6/10-ében;
                                    
                                 
                                       X7
                                    
                                    
                                       =
                                    
                                    
                                       a keresztmetszet részleges mélysége a P-33-as pontnál a metszetszélesség 2/10-ében/a sonkára vonatkozó maximális érték.
                                    
                                 A képlet a 60–120 kg tömegű hasított testek esetében érvényes (meleg súly).”